**CONVENI DE COL·LABORACIÓ ENTRE LA UNIVERSITAT DE BARCELONA I xxxxx per al desenvolupament del Programa de Doctorat “xxxxxxxxxx” (denominació del Programa de Doctorat)**

**REUNITS**

D’una part, el Dr. Joan Guàrdia Olmos, Rector Magnífic de la Universitat de Barcelona en virtut del nomenament per Decret 4/2024, de 03 de gener de 2024 (DOGC núm. 9073, de 05 de gener de 2024), com a representant legal d’aquesta institució, amb domiciliació a Gran Via de les Corts Catalanes, 585, 08007 Barcelona, i NIF Q-0818001-J, en virtut de les competències que estan previstes en l’Estatut de la Universitat de Barcelona aprovat per Decret 246/2003, de 8 d’octubre (DOGC núm. 3993, de 22 d’octubre).

I, d’altra part, (dades contrapart, càrrec, legitimació per subscriure el conveni, etc.)

Reconeixent-se ambdues parts la representació i la capacitat necessàries per a l’atorgament d’aquest conveni,

**MANIFESTEN**

I. Que la Universitat de Barcelona, com a institució de dret públic, té atribuïda, entre d’altres, la funció de col·laborar amb les administracions públiques, institucions i entitats privades amb la finalitat d’elaborar, participar i desenvolupar plans i accions que contribueixin al progrés de la ciència, la difusió de la cultura i el desenvolupament de la societat.

II. Que l’article 2 de la Llei Orgànica 6/2001, de 21 de desembre, d’Universitats, modificada per la Llei Orgànica 4/2007, de 21 d’abril, estableix que l’autonomia de les universitats comprèn, entre d’altres "el establiment de relacions amb altres entitats per a la promoció i desenvolupament dels seus fins institucionals ".

III. Que el Reial Decret 99/2011, de 28 de gener, pel qual es regulen els ensenyaments oficials de doctorat, (BOE 35, de 10 de febrer) estableix a l’article 8.1 que “la universitat, d’acord amb el que estableixi la seva normativa, ha de definir la seva estratègia en matèria de recerca i de formació doctoral, que s’ha d’articular a través de programes de doctorat duts a terme en escoles de doctorat o en les seves altres unitats competents en matèria de recerca, d’acord amb el que estableixen el Estatuts de la universitat, els respectius convenis de col·laboració i aquest Reial Decret”.

IV. Que l’article 8.2 del RD 99/2011 estableix que “l’esmentada estratègia comptarà preferentment amb aliats externs per la seva posada en marxa en virtut de les complementarietats, compartició d’excel·lència o sinergies amb les estratègies de R+D+I d’altres institucions. En aquest sentit, els programes de doctorat es poden dur a terme de forma conjunta entre diverses universitats i comptar amb la col·laboració, expressada mitjançant un conveni, d’altres organismes, centres, institucions i entitats amb activitats d’R+D+I, públics o privats, nacionals o estrangers”.

V. Que l’article 8.3 d’aquest mateix Reial decret, preveu que "cada programa de doctorat serà organitzat, dissenyat i coordinat per una comissió acadèmica responsable de les activitats de formació i investigació d’aquest. Aquesta comissió acadèmica estarà integrada per doctors i serà designada per la Universitat, d’acord amb el que estableix la seva normativa, estatuts i convenis de col·laboració, podent integrar-s’hi investigadors d’organismes públics de recerca així com d’altres entitats i institucions implicades en la R+D+I tant nacional com internacional".

VI. Que la Llei 14/2011, d’1 de juny, de la Ciència, la Tecnologia i la Innovació, a l’article 34.1, estableix que “els agents públics del Sistema Espanyol de Ciència, Tecnologia i Innovació, inclosos les universitats públiques, els organismes públics d’investigació de l’Administració General de l’Estat, els organismes de recerca d’altres administracions públiques, i els centres i institucions del Sistema Nacional de Salut, podran subscriure convenis de col·laboració subjectes al dret administratiu”.

Que, així mateix, l’article 34.1 de l’esmentada Llei preveu que “podran celebrar aquests convenis, els mateixos agents públics entre si, o amb agents privats que realitzin activitats de recerca científica i tècnica, nacionals, supranacionals o estrangers, per a la realització conjunta de les següents activitats: projectes i actuacions de recerca científica, desenvolupament i innovació, creació o finançament de centres, instituts i unitats de recerca, finançament de projectes cientificotècnics singulars, formació de personal científic i tècnic, divulgació científica i tecnològica i ús compartit d’immobles , d’instal·lacions i de mitjans materials per al desenvolupament d’activitats de recerca científica, desenvolupament i innovació”.

VII. Que el Consell de Govern de la UB, en la reunió de 16 de març de 2012, va aprovar per unanimitat la creació de l’Escola de Doctorat i que aquesta es troba inscrita al Registre d’Universitats, Centres i Títols (RUCT)

VIII. Que la UB ha promogut la creació de dos campus d’excel·lència internacional - el Barcelona Knowledge Campus (BKC) i el Health Universitat de Barcelona Campus (HUBc )-, i ha fet seus llurs objectius per a la millora de la seva competitivitat, com ara la promoció de la captació de talent, la plena internacionalització i la millora docent i científica, així com un augment de la transferència de coneixement generat en la universitat cap a la societat.

IX. missió contrapart

X.Que la ............................ ha manifestat la seva voluntat de col·laborar amb la Universitat de Barcelona en ...........................

XI. Que l’Institut de ............................ (en endavant sigles institució)té entre els seus objectius ............................

X. Que donada la coincidència d’objectius, tant la UB com (sigles institució) estan interessats en la col·laboració.

XI. Que és per tot això que les parts acorden signar el present conveni de col·laboració, de conformitat amb les següents

**CLÀUSULES**

**Primera. Objecte**

Constitueix l’objecte del present conveni la col·laboració entre les parts en el marc dels programes de Doctorat de la UB. La col·laboració es desenvoluparà en els àmbits i condicions que es detallen en les clàusules següents.

**Segona. Formació**

xxxxxx podrà participar en activitats formatives de l’Escola de Doctorat de la UB que es concretaran específicament mitjançant addendes a aquest conveni.

**Tercera. Participació en els programes de Doctorat**

Els investigadors de xxxxxx poden participar en un programa de doctorat, per tal de dur a terme direccions de tesi doctorals, mitjançant la seva vinculació a una o vàries de les línies de recerca definides en els programes de Doctorat, previ acord de la Comissió Acadèmica de cadascun dels programes en què volen participar investigadors d’aquesta institució. Aquesta incorporació es concreta, per a cada programa, mitjançant addendes a aquest conveni. Anualment, es podrà revisar aquesta adscripció.

Els investigadors de xxxxxx incorporats a un programa de Doctorat poden estar representats en la Comissió Acadèmica de cada un dels programes de doctorat en el qual participi, si s’ha establert en el reglament intern d’aquestes Comissions.

Els investigadors de xxxxxxque accepten i tenen assignades direccions de tesis es regeixen per les regulacions aprovades per la Comissió Acadèmica del programa de doctorat al qual estan vinculats i acompleixen la normativa aplicable de la UB sobre direcció de tesis doctorals.

**Quarta. Estades de Recerca**

xxxxx acollirà doctorands dels programes de doctorat amb la finalitat de fer part de la recerca de la tesi doctoral dels esmentats doctorands.

Aquestes estades requeriran la signatura de l’annex adjunt, amb l’aprovació i signatura per part del coordinador del programa de doctorat de la UB i el responsable del doctorand a la Institució, amb el vistiplau del responsable de xxxxxx, on es detallin les condicions particulars per a cada doctorand participant en l’estada.

**Cinquena. Seguiment i activitats formatives**

Els investigadors de xxxxxx, que estiguin vinculats a programes de doctorat de la UB, participen en el seguiment de l’activitat científica dels doctorands, així com en les activitats formatives que els programes desenvolupin.

**Sisena. Dades de recerca**

La UB i xxxxxx compartiran dades de recerca, estrictament relacionades amb les tesis doctorals, que siguin adequades per l’assoliment dels seus respectius objectius de recerca.

Les dades a què tinguin accés la UB tindran la finalitat de servir a la recerca dels doctorands com a part de la seva tesi doctoral.

Les dades a què tingui accés xxxxxx tindran la finalitat de servir a la recerca dels doctorands com a part de la seva tesi doctoral.

**Setena. Publicació i difusió dels resultats de la recerca**

La UB i xxxxxx col·laboraran en la publicació i difusió conjunta i de comú interès dels resultats de la recerca que guardi relació amb les tesis doctorals i d’altres fruits de les col·laboracions dins els programes de Doctorat.

El doctorand ha d’aparèixer com a coautor en tots els treballs, els articles o les comunicacions en què s’exposin els treballs de recerca en què el doctorand hagi participat de manera rellevant.

**Vuitena. Propietat intel·lectual i industrial**

El doctorand té dret a ser reconegut com a titular dels drets de propietat intel·lectual o industrial que li puguin correspondre d’acord amb la legalitat vigent. Caldrà salvaguardar en tot cas el dret a la defensa pública i avaluació de la tesi doctoral del doctorand així com la publicació en el repositori institucional de la Universitat de Barcelona.

**Novena. Confidencialitat**

Les parts es comprometen a mantenir la confidencialitat de la informació que els sigui comunicada, o que obtinguin d’una altra manera en relació amb el present Conveni sense el consentiment previ i per escrit de l’altra part, llevat que expressament es digui el contrari. L’anterior obligació no afectarà la informació que:

1. sigui de domini públic (llevat que es trobi en domini públic a conseqüència de l’incompliment del present Conveni);
2. estigui en possessió de la part que l’hagi rebut sense que hi hagi incomplert cap deure de confidencialitat; o
3. hagi de ser revelada per disposició legal o administrativa.

**Desena.** **Protecció de dades personals**

D’acord amb la Llei Orgànica 3/2018, de 5 de desembre, de Protecció de Dades personals i garantia dels drets digitals, les dades de caràcter personal a les que tingui accés qualsevol de les Parts en virtut dels pactes d’aquest Conveni, no podran ser aplicades o utilitzades per cap Part ni pel doctorand amb finalitats diferents de les inherents al desenvolupament de l’activitat formativa.

En conseqüència, ni les Parts ni el doctorand/a podran cedir-les, comunicar-les, copiar-les o distribuir-les a altres persones o entitats, ni tan sols per a la seva simple conservació, sense l’autorització escrita de qui correspongui.

**Onzena. Informació relativa al tractament de dades personals de les persones representants i de les persones de contacte de les parts signatàries**

Els responsables del tractament de les dades personals recollides en el present conveni de les persones representants així com de les persones de contacte que sigui necessari tractar per a la seva execució són cadascuna de les parts signatàries. Les dades de contacte dels responsables del tractament són les següents:

* UB (Secretaria General): Gran Via de les Corts Catalanes, 585, 08007 Barcelona i adreça de correu electrònic secretaria.general@ub.edu
* .... : . L’altra part hauria d’indicar les dades de contacte en matèria de protecció de dades (poden ser les mateixes que constin en l’encapçalament del conveni)

La finalitat del tractament de les dades personals és la gestió, seguiment i execució del present conveni. La base jurídica per al tractament de les dades personals, d’acord amb l’art. 19 de l’LOPDGDD, és el compliment d’una missió realitzada en interès públic en el cas dels responsables del tractament de l’art. 77.1 de l’LOPDGDD, o la satisfacció d’un interès legítim del responsable del tractament en els altres casos. Les dades personals es conservaran durant el temps necessari per complir la finalitat per la qual han estat recollides i per determinar les possibles responsabilitats que se’n poguessin derivar. No es preveu la cessió de dades a tercers, tret que sigui obligació legal.

Les persones titulars de les dades tenen dret accedir-hi, sol·licitar-ne la rectificació, la supressió, l’oposició, la portabilitat o la limitació, mitjançant un escrit adreçat al responsable del tractament, a les adreces indicades anteriorment. Si consideren que els seus drets no s’han atès adequadament poden comunicar-ho al delegat de protecció de dades de les parts signatàries:

* UB: Gran Via de les Corts Catalanes, 585, 08007 Barcelona i adreça de correu electrònic protecciodedades@ub.edu

.... : En el cas que l’altra part tingui designat un delegat de protecció de dades, caldria incloure-hi les dades de contacte.

Les persones titulars de les dades també poden presentar una reclamació davant de l’autoritat de control de protecció de dades competent.

Les parts es comprometen a facilitar el contingut d’aquesta clàusula a les persones de contacte de la seva institució que participin en l’execució d’aquest conveni.

**Dotzena. Compromisos econòmics**

La signatura del present conveni no implica compromís econòmicper cap de les parts.

**Tretzena. Comissió de Seguiment**

Es crearà una comissió de seguiment que estarà formada per 1 representant de la Universitat de Barcelona designat pel rector i per 1 representant de xxxxx

Aquesta comissió avaluarà i coordinarà les activitats i les relacions que afectin les dues institucions, vetllarà pel correcte desenvolupament del contingut del conveni.

**Catorzena. Vigència**

Aquest conveni inicia la vigència a partir de la data de la seva signatura i tindrà una durada de …………… (a determinar, màxim 4 anys). Abans de la seva finalització, les parts podran prorrogar el present conveni, per escrit i de forma expressa fins a un màxim de 4 anys addicionals.

**Quinzena. Modificació del conveni**

Aquest conveni constitueix l’acord complet de les parts en relació amb el seu objecte, i només podrà ser modificat per escrit, previ acord de les parts.

**Setzena. Causes d’extinció del conveni**

El present conveni podrà ser resolt per les següents causes:

1. El transcurs de la vigència d’aquest acord.
2. El mutu acord entre les parts abans de finalitzar el termini establert.
3. La impossibilitat sobrevinguda legal o material de donar compliment a l’objecte d’aquest conveni.
4. L’incompliment greu i reiterat de qualsevol de les dues parts d’alguna de les estipulacions essencials del conveni.

En aquest cas, qualsevol de les parts podrà notificar a la part incomplidora un requeriment per tal que compleixi amb les seves obligacions. Aquest requeriment serà comunicat a la Comissió de Seguiment.

Si transcorregut el termini indicat en el requeriment persistís l’incompliment, s’entendrà resolt el conveni.

1. La denúncia d’una de les parts, comunicada a l’altra de forma expressa i per escrit
2. La decisió judicial declaratòria de la nul·litat del conveni
3. Qualsevol altra que contempli la norma vigent d’aplicació

**Dissetena. Ús de la imatge institucional**

La signatura del present conveni no autoritza a cap de les parts a fer ús del logotip ni de la marca de l’altra part (o les altres parts), llevat d’autorització expressa i per escrit dels òrgans de govern de cada institució.

**Divuitena. Qüestions litigioses**

Les parts es comprometen a intentar resoldre amistosament qualsevol controvèrsia que pugui sorgir en la interpretació o compliment d’aquest conveni, mitjançant la Comissió de Seguiment, abans d’iniciar qualsevol reclamació davant la jurisdicció que correspongui.

**Dinovena. Transparència i accés a la informació pública**

El conveni subscrit podrà ser posat a disposició dels ciutadans en aplicació del que disposa la Llei 19/2014, de 29 de desembre, de Transparència, Accés i Bon Govern i la resta de normativa de desenvolupament.

I en prova de conformitat, les parts signen aquest document.

Per la Universitat de Barcelona Per XXXXXXX

El rector

Dr. Joan Guàrdia Olmos

ANNEXO AL CONVENI COL·LABORACIÓ ENTRE LA UNIVERSITAT DE BARCELONA (UB) I XXXXXEN EL MARC DES ESTUDIS DE DOCTORAT EN

DATA \_\_ / \_\_/\_\_\_\_

|  |
| --- |
| **DADES DE LA UNIVERSITAT DE BARCELONA** |
| Denominació del programa de doctorat |  |
| Nom i cognoms del coordinador del programa de doctorat |  |
| Nomi cognoms del Director/a de tesis  |  |
| Correu electrònic del Director/a de tesi |  |
| **DADES DE LA INSTITUCIÓ** |
| Nom i cognoms del responsable de la Institució |  |
| Nom i cognoms del responsable del doctorand a la Institució |  |
| Correu electrònic del responsable del doctorand a la Institució |  |
| **DADES DEL DOCTORAND** |
| Nom i cognoms  |  |
| DNI, NIE, Passaport |  |
| Correu electrònic |  |
| **DADES DE L’ESTADA DE RECERCA** |
| Data inici |  |
| Data fi |  |
| Mesures de seguretat i prevenció de riscos | Xxxx (contrapart) es compromet a informar el doctorand sobre les normes d’organització i funcionament de les instal·lacions on es desenvolupi l’estada, així com especialment d’allò que faci referència a les mesures de seguretat i prevenció de riscos. |
| Supervisió del doctorand/a | Les tasques del doctorand es desenvoluparan sempre sota la supervisió del Dr. /Dra. xxxxx per part de sigles institució i el Dr./Dra. Xxxxx per part de la UB, per tal de garantir l’adequat desenvolupament de l’activitat investigadora. |
| Dependències on tindrà lloc l’estada de recerca |  |

Barcelona, a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Nom i cognoms \_\_\_\_\_\_\_\_\_\_\_\_\_\_ | Nom i cognoms \_\_\_\_\_\_\_\_\_\_\_\_\_\_ | Vist i plau:Nom i cognoms\_\_\_\_\_\_\_\_\_\_ |
| Coordinador del programa de Doctorat | Responsable del doctorand/a (a la institució) | Responsable de(Responsable de la institució on el doctorand/a desenvolupa tota o part de la seva tesi) |